Tevékenységek és szolgáltatások 2010-ben

Smart Fixed-Wing Aircraft (Intelligens merevszárnyú légi járművek) A lamináris szárnykialakítás aerodinamikai definíciója. A CROR-hajtómű integrációjának és a CROR demonstrációs bevizsgálási tesztpéldánynak (FTB) a megvalósíthatósági szakasza – a numerikus szimulációt is beleértve – befejeződött, és a kicsinyített makett földi próbái megtörténtek. Pozitív eredménnyel zárult az a teszt, mely előfeltétele a nagy sebességű demonstrációs rendszer passzív repülési tesztjének részeivel kapcsolatos tervezés és gyártás megkezdésének. Az első földi lamináris szárnyú demonstrációs rendszert (felsőszárnyas panel) sikeresen legyártották. Green Regional Aircraft (Regionális légi közlekedésre szánt környezetbarát légi járművek) A tevékenységek három területén (LWC, LNC és AEA) történt jelentős előrelépés 2010-ben, beleértve a természetes lamináris áramlású szárny háromdimenziós modelljének előzetes meghatározását, a teljesen elektromos repülőgép (AEA) koncepcióját, az intelligens szerkezeti épség nyomon követésének (SHM – Structural Health Monitoring) demonstrációját a szárnytábla léptékében, a kompozit anyagok jellemzőinek javulását (a jegesedés hatásaival kapcsolatban elvégzett laboratóriumi teszt). Ezek a területek járulnak hozzá az ATR repülőgép használatával jelenleg tervezett repülési teszthez. Green Rotorcraft (Környezetbarát forgószárnyas légi járművek) (Csak a legfontosabb tevékenységeket ismertetjük.) A Friendcopterből származó aktív elcsavarodás koncepció tanulmányozása és értékelése megtörtént. Kidolgozásra kerültek a következők optimalizálásához szükséges módszerek: a forgólapát kialakítása, a mozgatórendszer integrációja, az érzékelési adatok átvitele, az erőátvitel és a vezérlő algoritmusok. A szimuláció és a szélcsatorna-tesztelés meghatározása egyaránt megtörtént. Az elektromos farokrotorral kapcsolatos partnertevékenység novemberben indult útjára, ami jelentős mérföldkő a GRC3 történetében. A dízelhajtómű tanulmányozása és az ezzel meghajtott helikopter optimalizálása elkezdődött. A röpképes demonstrációs helikopter útitervének integrációját kidolgozták, a helikopter műszaki leírásának a légi dízelhajtóműhöz való hozzáigazítása és a turbinameghajtású könnyű helikopter átalakítása megtörtént. A környezetbarát repülési útvonalak és az alacsony zajszintű eljárások előírását – a helikopteres repülésekre vonatkozó érvényes követelmények áttekintése után – elvégezték. Jelentős erőfeszítést tettek a PHOENIX (Platform Hosting Operational & Environmental Investigations for Rotorcraft) elnevezésű szimulátor platform megvalósítására. Sustainable and Green Engines (Fenntartható és környezetbarát hajtóművek) (Egyebek között …) A nyitott szélcsatornás tesztek adatainak elemzésében előrehaladás történt, és a zajmodellezési eszközöket úgy módosították, hogy azok tükrözzék a fékpadon végzett tesztek tapasztalatait. Elkészült a közvetlen meghajtású és az áttétellel hajtott nyitott rotort összehasonlító tanulmány. — Felülvizsgálták a bolygómű külső gyűrűje tömítésének tervére vonatkozó elképzelés kiválasztását, — a bolygómű külső gyűrűje tömítése anyagának és előállítási eljárásának felülvizsgálata, — a kompozit burkolati anyag és a gyártási eljárás áttekintése, — a modulokra és a hajtómű-módosításokra vonatkozó koncepció kidolgozásának első felülvizsgálata (Initial Modules and Engine Modifications Concept Design Review), — a magas nyomású kompresszorra vonatkozó koncepció kidolgozásának első felülvizsgálata (Initial High Pressure Compressor Concept Design Review), — a nagy sebességű alacsony nyomású turbinára vonatkozó koncepció kidolgozásának első felülvizsgálata (Initial High-Speed Low Pressure Turbine Concept Design Review). Elkészült a magra és a teljes hajtóműre vonatkozó tanulmány tervezési szempontú áttekintése. Számos technológiát vizsgáltak felül, és megtörtént a demonstrációs rendszer kiválasztása. Systems for Green Operations (Környezetbarát üzemeltetési rendszerek) A regionális légi közlekedésre szánt, illetve a nagy légi járművekre vonatkozó követelményt egyaránt elemezték. A különböző repülőgép-architektúrák értékelését szolgáló modellezési eszközök továbbfejlesztése és az elektromos felépítés szerkezeti leírásának további pontosítása megtörtént. A különböző alkotóelemek (pl. jégvédelmi rendszerek, áramfejlesztők/áramátalakítók, elektromos környezetszabályozási rendszer, elektromos hajtóműgondola-rendszerek) technológiáinak további finomítása. Tovább folyt az MTM-hez kapcsolódó ígéretes funkciók vizsgálata, és az alábbiak kerültek kiválasztásra: — környezetbarát felszállási és emelkedési funkció, — környezetbarát sebességtartó funkció (lépcsőzetes, illetve folyamatos emelkedés), — környezetbarát megközelítési funkció. Eco-Design (Ökotervezés) A modellezési számítógépes platform (MCP) megvalósítása: 2010 novemberében kiadták a rendszerkövetelményeket és a validálási tervet. Az elektromos hálózati elemző modell (ENAM) szimulációs eszközének (SABER) kiválasztására és a vonatkozó specifikációk/dokumentációk kiadására 2010 októberében került sor. A SABER konverziós szoftver eszköz fejlesztése: a „SMART” projekttel kapcsolatos ajánlattételi felhívás 2010. szeptemberben indult útjára. Technológiaértékelő eszköz A kapcsolódó külső projektek (beleértve a Sourdine II-t, az OPTIMAL-t és az ERAT-ot) és kiválósági hálózatok eredményeinek elemzése. Az elemzés a szinergiák és az együttműködési lehetőségek ellenőrzése érdekében kiterjedt a felhasznált modellekkel, adatokkal és értékelési eljárásokkal kapcsolatos tapasztalatok vizsgálatára. Az SGO-val közösen kezdeményezés történt a SESAR-ral folytatott tapasztalatcserére, néhány erre a célra szervezett munkacsoportban. A Tiszta Égbolt és a SESAR között aláírt egyetértési megállapodásnak köszönhetően 2011-ben lehetőség lesz mélyrehatóbb együttműködésre.